**KESZTHELY VÁROS ÖNKORMÁNYZATA**

**KÉPVISELŐ-TESTÜLETE**

**16/2015. (V. 29.) önkormányzati rendelete**

**a települési hulladékgazdálkodási és a nem közművel összegyűjtött szennyvíz közszolgáltatásokról szóló 37/2013. (X. 31.)** **önkormányzati rendelet módosításáról**

Keszthely Város Önkormányzata Képviselő-testülete az Alaptörvény 32. Cikk (2) bekezdésében, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 19. pontjában rögzített, valamint a hulladékról szóló 2012. CLXXXV. törvény 88.§ (4) bekezdés felhatalmazása alapján a települési hulladékgazdálkodási és a nem közművel összegyűjtött szennyvíz közszolgáltatásokról szóló 37/2013. (X. 31.) önkormányzati rendeletét (továbbiakban: Rendelet) az alábbiak szerint módosítja.

*1. § A Rendelet 1.§ (6) bekezdés a.) pontja az alábbiak szerint módosul:*

„1.§

…

(6) A település közigazgatási területén:

1. a települési szilárd hulladékkal kapcsolatos kötelező helyi közszolgáltatás teljesítésére jogosult, illetőleg kötelezett közszolgáltató a Keszthelyi HUSZ Hulladékszállító Egyszemélyes Nonprofit Kft (a továbbiakban: Szolgáltató), a hulladék előkezelője, hasznosítója a KETÉH Kft., a hulladékudvar üzemeltetője a ***HUSZ Kft.,*** a hulladék ártalmatlanítója a ZALAISPA Zrt.

…”

*2. § A Rendelet 5.§ (9) bekezdés a.) pontja helyébe az alábbi rendelkezés lép:*

„5.§

…

(9) A Szolgáltató és a szolgáltatást igénybe vevő között megkötendő közszolgáltatási szerződés tartalmi elemei:

1. ***a felek megnevezése és azonosító adatai (amennyiben a közszolgáltatást igénybe vevő nem tulajdonosa az ingatlannak, úgy az ingatlantulajdonos megnevezése és azonosító adatai is):***

**…”**

*3.§ A Rendelet 6.§ (3) bekezdése helyébe az alábbi rendelkezés lép:*

„6.§

…

**(3) Az üdülőingatlanok illetőleg időlegesen használt ingatlanok (a továbbiakban együtt: időlegesen használt ingatlan) esetében a használati szezon időtartama hat hónap, április 1.-szeptember 30. Az időlegesen használt ingatlanok tulajdonosai a használati szezon idejére kötelesek díjfizetésre. Az időlegesen használt ingatlanok legalább *80* literes edényzet használatára és ezután történő díjfizetésre kötelezettek. *Lakatlan, használaton kívüli ingatlan esetében a közszolgáltatás igénybevétele és a díjfizetés alól mentesség (a továbbiakban: szüneteltetés) adható az ingatlanhasználó előzetes írásbeli kérelme alapján, legkorábban a kérelem beérkezését követő hónap első napjától. Szüneteltetés esetén a szolgáltató jogosult a szüneteltetéssel érintett ingatlan használaton kívüliségét közszolgáltatási (víz- és csatornaszolgáltatásra és áramfogyasztásra) vonatkozó számlák bekérésével ellenőrizni*.**

*4.§ A Rendelet 9.§ (1) bekezdés a) pontja helyébe az alábbi rendelkezés lép:*

„9.§ (1) A gyűjtőedényben elhelyezhető települési szilárd hulladék súlya:

1. **60, *80* és 110 literes gyűjtőedény esetében legfeljebb 25 kg,**

…”

*5.§ A Rendelet 9.§-a az alábbi új (4) bekezdéssel egészül ki:*

**„**9.§

**…**

***(4) 60 literes gyűjtőedényt kizárólag a lakóingatlant életvitelszerűen egyedül használó természetes személy választhat, amennyiben ennek tényét a lakcímnyilvántartás alapján kiadott igazolással bizonyítja. A jogosultság igazolásának határideje első alkalommal 2015. augusztus 31. Az igazolás benyújtását elmulasztó ingatlantulajdonosok szerződése 80 literes gyűjtőedény elszállítására módosul.”***

6. § A Rendelet 1. számú melléklete helyébe jelen rendelet 1. számú melléklete lép.

7.§ Záró rendelkezések

1. Jelen rendelet 2015. július 1. napján lép hatályba.
2. Jelen rendelet a hatályba lépését követő napon hatályát veszti.

 **Ruzsics Ferenc Dr. Horváth Teréz**

 **polgármester jegyző**

**1. sz. melléklet**

**A települési szilárd hulladék gyűjtésére igénybe vehető gyűjtőedények, illetve gyűjtőeszközök felsorolása**

A maradék hulladék gyűjtését az alábbi szabványos edényekben kell végezni.

|  |  |  |  |  |  |  |
| --- | --- | --- | --- | --- | --- | --- |
| **Edényméret** **(liter)** | **60** | **80** | **110** | **120** | **240** | **1100** |

A biológiailag lebontható szilárd hulladék gyűjtését az alábbi szabványos edényekben kell végezni

|  |  |  |  |  |  |  |
| --- | --- | --- | --- | --- | --- | --- |
| **Edényméret** **(liter)** | **60** | **80** | **110** | **120** | **240** | **1100** |

Gazdálkodó szervezeteknél az elkülönítetten gyűjtött települési szilárd hulladék gyűjtését az alábbi szabványos edényekben kell végezni.

|  |  |  |  |  |  |  |
| --- | --- | --- | --- | --- | --- | --- |
| **Edényméret** **(liter)** | **80** | **110** | **120** | **240** | **1100** | **5 m3** |

A hulladék gyűjtése, szállítása csak szabványos, hulladékszállításra alkalmas célgépekkel végezhető.